Un senator social-democrat de Bistrita Nasaud reuseste sa starneasca rumoare dupa ce a declarat ca atunci cand se plimba pe strada, cuplurile de acelasi sex nu trebuie sa se tina de mana, altfel, ii incalca lui libertatea.

In urma acestor afirmatii zeci de homosexuali au pornit sambata intr-un mars de protest prin centrul capitalei si s-au oprit in fata sediului central al PSD.

In fata sediului central al PSD s-a scandat minute in sir. Chiar daca numai paznicul institutiei era dincolo de poarta cei aproximativ 30 de protestatari au vrut sa ii atraga atentia senatorului social democrat de Bistrita Nasaud, Ioan Denes si i-au cerut acestuia sa respecte minoritatile sexuale din Romania. Parlamentarul a declarat vineri intr-o conferinta de presa ca nu este de acord ca doua persoane de acelasi sex sa se plimbe pe strada tinandu-se de mana. Ba chiar crede ca cei care fac asta ii incalca lui libertatea.

"Declaratiile senatorului Denes ne refuza noua dreptul de a fi in public ca cetateni egali in fata legii. Declaratiile sunt incalificabile, trebuie sa isi ceara scuze public fata de comunitatea LGBT pentru ca si noi platim taxe si noi suntem cetateni, iar statul are o datorie si fata de noi."

Citește și Senatorul PSD Ioan Denes: Cuplurile de homosexuali care merg pe strada de mana imi incalca libertatea

Contestatarii lui Denes si-au dat intalnire in fata Palatulului Victoria de unde au plecat intr-un mars spre Kiseleff. S-au oprit o clipa si in fata ambasadei Rusiei tara in care minoritatile sexuale nu se bucura de prea multe drepturi. Homosexualilor li s-a alaturat si fostul deputatul Remus Cernea, un sustinator declarat al comunitatii LGBT.

Remus Cernea: "A te tine de mana, fie ca esti cuplu heterosexual, fie ca esti cuplu LGBT este acelasi lucru. Intr-o tara democratica, intr-o lume libera, fiecare are dreptul sa mearga de mana cu iubitul sau iubita pe strada. Nu conteaza orientarea sexuala a celor doi."

Purtatorul de cuvant al PSD a refuzat sa comenteze protestul generat de colegul sau de partid.